Aquest dissabte acaba l'XI edició del Cinc Segles de Música a l'Eliana
28 de maig de 2016 20:00

La XI temporada del festival Cinc Segles de Música a l'Eliana arriba al seu final. El dissabte 28 de maig, a les 20 hores a l'Auditori Municipal, tindrà lloc el concert de clausura amb l'Orquestra de Cambra de l'Empordà, una formació que ja va estar inclosa en el cartell del certamen en anteriors edicions. En aquesta ocasió, l'espectacle que es podrà gaudir pel públic assistent porta per títol “Desconcerto”, un recorregut per la música clàssica a través d'un relat dramatitzat carregat d'humor i expressivitat gestual.

El repertori del concert inclou peces de Johann Strauss, Leroy Anderson, Leonard Bernstein, Jules Massenet, Antonio Vivaldi, Edvard Grieg i Gioachino Rossini, alternant-se les obres amb partitura original i unes altres que inclouen variacions i improvisacions en una singular paròdia sobre la rivalitat dels músics amb el seu director.

La Orquestra de Cambra de l'Empordà va ser fundada en 1989 a Figueres i és l'única orquestra de corda professional i estable de Catalunya. Al llarg dels seus anys d'existència ha oferit més de 2.500 concerts en 43 paisos dels cinc continents. La seua producció discogràfica la componen 11 CD i 3 DVD enregistrats i el seu repertori inclou més de 600 obres. En 1992 va ser guardonada amb el Premi Nacional de Música. El director de l'orquestra és Carles Coll i el director artístic en aquest espectacle Jordi Purtí.

El preu de l'entrada general per a aquest concert és de 6 euros i 4 euros la reduïda en el cas de xiquets i jubilats.